Du er kan tage en uddannelse på almindelige vilkår (åbenlyst uddannelsesparat), hvis du vurderes ikke at have nogen barrierer og ikke har behov for støtte og hjælp i forhold til at starte på en uddannelse.
Er du vurderet åbenlyst uddannelsesparat skal du hurtigst muligt i gang med en uddannelse. Du skal komme med forslag til uddannelser og søge om optagelse på en eller flere af dem. Som åbenlyst uddannelsesparat skal du være arbejdssøgende, indtil du kan starte uddannelse. Alternativt skal du arbejde for ydelsen i et nyttejob på en offentlig arbejdsplads.
Inden 3 uger skal du oplyse om din uddannelse og tidligere beskæftigelse som et CV på www.jobnet.dk, så arbejdsgivere har mulighed for at efterspørge din arbejdskraft. Vi vil inden 3 uger efter du er tilmeldt som arbejdssøgende, holde en personlig samtale med dig for at sikre, at dine oplysninger i Jobnet er fyldestgørende.